**СТАНОВИЩЕ**

**от проф. д-р Александър Николов Николов**

Катедра по стара история, тракология и средновековна история

Исторически факултет, СУ „Св. Климент Охридски”

**Относно:**

Конкурс за заемане на академичната длъжност "доцент" по професионално направление 2.2. История и археология, (Нова балканска история-Централна Европа и Балканите, 16-18 в.) за нуждите на ИФ, обнародван в ДВ, бр. 52 от 02 .07.2019 т.

**1. Данни за конкурса**

Конкурсът за доцент е обявен за нуждите на Исторически факултет (СУ "Св. Климент Охридски"), Катедра по история на Византия и балканските народи. Единствен кандидат по конкурса е гл. ас. д-р Мария Георгиева Баръмова. Подадените от нея документи отговарят на изискванията на ЗРАСРБ и по същество дават възможност за оценка на научната ѝ продукция и изследователската ѝ дейност. Информацията за наукометричните показатели на продукцията на кандидата показва, че те напълно съответстват на минималните национални изисквания и по четирите групи показатели.

**2. Данни за кандидата.**

**Образование и професионално развитие.**

Мария Баръмова завършва висшето си образование в Историческия факултет на СУ "Св. Климент Охридски" със степен магистър по история през 2000 г. Имах удоволствието да бъда неин преподавател по средновековна обща история в този период и мога да отбележа, че тя беше един от водещите студенти в своя випуск. Възходящото й развитие като специалист продължава и в следващите години. Тя работи последователно като исторически консултант към БНТ, хоноруван асистент по Нова балканска история в ЮЗУ "Неофит Рилски"и в крайна сметка като преподавател по Нова балканска история в ИФ на СУ "Св. Климент Охридски", Катедра по история на Византия и балканските народи от 2008 г., като понастоящем заема длъжността главен асистент. През 2012 г. Мария Баръмова защитава своята докторска дисертация на тема:"Дунав в европейско-османските отношения, 1396-1566 г. Геополитически, стратегически и военни аспекти". Междувременно д-р Баръмова специализира последователно в различни водещи университетски центрове в Германия и Австрия, като особено тесни са нейните контакти с Института за европейска история в Майнц, Германия и с Виенския университет. В периода 2011-2012 г. тя заема и позицията "научен сътрудник" в Института в Майнц, а също и изследовател в рамките на научен проект. Д-р Баръмова е член на 6 международни научни организации и участва в редколегията на две уважавани научни издания. Нейната проектна и научна дейност са впечатляващи, въпреки относително кратката й научна кариера. Д-р Баръмова владее отлично, освен родния си български език, също така немски, английски и руски език, притежава значителни административни и технически умения. Всичко изредено дотук подсказва, че нейната разнообразна и богата научна и проектна дейност, се опира на сериозни професионални умения и усилия.

**Описание на научните трудове на кандидата, преподавателска и проектна дейност**:

Д-р Баръмова е представила съобразно изискванията на конкурса, както списък с всичките си публикации, така и отделен списък с публикации, които участват в конкурса за академичната длъжност "доцент". Преди да се спра на втория списък и публикациите в него, бих искал да отбележа, че и списъкът с цялостната научна продукция на д-р Баръмова е впечатляващ. Тук са посочени две монографии- едната, базирана на нейната докторска дисертация и хабилитационният труд, с който тя участва в конкурса. Освен това д-р Баръмова е съавтор на едно учебно помагало и автор на 25 научни статии, от които 13 са на английски и немски език и са публикувани в издания със сериозен престиж. Тя също така е съставител на 9 научни сборника.

Вторият списък съдържа 2 монографии, 12 научни публикации, 4 научни сборника, на които е съставител и едно учебно помагало, в съавт. с проф. Христо Матанов и д-р Владимир Станев, които д-р Баръмова е представила за участие в конкурса. На тях ще обърнем и по-специално внимание.

На първо място това е хабилитационният монографичен труд "Транслация на могъществото: Договарянето на мира между Хабсбургите и Високата порта, 1547-1747 г.", С., 2019 г. Както отбелязва и д-р Баръмова в предговора на книгата, тя е до голяма степен плод на участието й в мащабен международен проект, вдъхновен и от сравнително новото направление в историческата наука Translation Studies, така както нейната дисертация е свързана с едно утвърдено, но и актуално направление в историческите изследвания, Frontier Studies. Отново в центъра на нейния интерес са османско-австрийските отношения, които в разглеждания период определят до голяма степен ситуацията в Централна и Югоизточна Европа. Този път обаче фокусът е върху дипломацията, езика на дипломацията и договарянето на мира и установяването на едно статукво, което ще оцелее в някаква степен до Берлинския договор от 1878 г., когато османското присъствие в Дунавския регион ще бъде ограничено само до формалния османски сюзеренитет над Българското княжество. Но именно допълненията от 1747 г. към условията на Белградският мир от 1739 г. слагат окончателен край на явлението, познато ни като "Турски страх", което вълнува умовете на европейците може би още от погрома на кръстоносната армия на крал Сигизмунд при Никопол през 1396 г. Тази конвенция налага "симетрия в трансланционния процес" и принуждава Високата порта на практика да се откаже от своята експанзионистична доктрина, поне в централноевропейското направление. Д-р Баръмова ни предлага перфектен анализ на сложните военно-дипломатически контакти между християнските сили и Османската империя, пречупени през призмата на мирното договаряне, като ни демонстрира своите умения за модерен анализ, съобразен с най-новите тенденции в историческото познание, на който същевременно не му липсва и фундаментално познаване на фактологията, а също и първостепенно боравене с оригиналния изворов материал.

Разбира се, тук трябва да отделим внимание и на нейната по-ранна монография, "Европа, Дунав и османците, 1396-1541 г.", която, както отбелязахме, е написана въз основа на нейния дисертационен труд и всъщност представлява и своеобразна предистория на проблематиката, която д-р Баръмова разглежда в своя хабилитационен труд. Тук ще отбележа, че тази първа монография на кандидата, беше приета също с голям интерес от изкушените в проблематиката на австрийско-османските отношения, не само в България, но и сред по-широк кръг от изследователи, организирани и в съответни научни мрежи, на които д-р Баръмова е уважаван член. Както вече споменахме, централна тема в тази нейна монография е Дунав като граница между християнския и ислямския свят и неговите протагонисти в разглеждания период- Хабсбургската империя и Османската империя. И тук прави впечатление отличното познаване на съвременните историографски школи, посветени на проблема за "границите" , а също и различни допълнителни аспекти на тази проблематика, свързани с геостратегията, геополитиката и дори географски и екологични аспекти на този тип изследвания.

Останалите публикации на д-р Баръмова, предложени за участие в конкурса включват 8 статии на английски и немски език и 5 публикации на български език. Те са посветени отново на проблематиката, която се намира в центъра на научните интереси на кандидата. Тук откриваме анализи на мирните договори между Османската империя и Австрия, изясняването на различни дипломатически комбинации, които се отнасят не само до австро-османските отношения, но и до общоевропейската рамка на тези отношения, пречупена през призмата на Тридесетгодишната война, австро-френските отношения и др. Разгледани са също въпроси, свързани с информацията за българите и България в германската преса от периода, определянето на границите между двете империи, въпроси на търговските отношения и множество други теми, които допълват централната проблематика на дипломатическите отношения и "транслацията". Тук трябва да прибавим и вече отбелязаните приноси на д-р Баръмова като съставител на научни сборници и съавтор на учебно помагало,посветени отново на проблематиката, която представлява лайтмотив на нейните научни интереси.

Приложената справка на забелязаните цитирания притежава завидни количествени и качествени индикатори, а именно 120 цитирания, включително във водещи бази данни като Scopus и Web of Science. Всичко казано дотук свидетелства за висококачествена и обемна научна продукция, която напълно покрива изискванията за заемане на академичната длъжност "доцент". Трябва отбележим многобройните курсове, които тя води в бакалавърски и магистърски програми на ИФ, включително и такива на английски език. От 2008 г. досега д-р Баръмова е участвала в организирането на 8 международни конференции, ръководила е 4 магистърски и множество бакалавърски дипломни работи и е участвала в подготовката и провеждането на осем семинари, летни училища и уъркшопи за студенти, докторанти и постдокторанти. Внушителна е нейната проектна дейност към европейски програми като програмата COST, европейските оперативни програми, а също проекти на Университетския хуманитарен проект "Алма матер", ФНИ и др. Към това трябва да отбележим и два самостоятелни научни проекта. Цялата тази дейност е отлично представена в справките, приложени от кандидата, които са безупречно организирани.

**3. Заключение:**

Преподавателската, научната и проектна дейност на гл. ас. д-р Мария Георгиева Баръмова съответстват напълно на изискванията за заемане на академичната длъжност „доцент” според изискванията на Закона за развитие на академичния състав в Република България и на Правилника за неговото прилагане. Въз основа на това обстоятелство имам удоволствието да предложа на уважаемото жури да присъди академичната длъжност „доцент” на гл. ас. д-р Мария Георгиева Баръмова по професионално направление 2.2.История и археология (Нова балканска история) и да пожелая на кандидата бъдещи професионални успехи.

09.09. 2019 г. Подпис:

гр. София /проф. д-р Александър Николов/

**Promotion Statement of a Candidate’s Application for the Academic Position "Associate Professor" at the Faculty of History, Sofia University "St. Kliment Ohridski"**

by

Prof. Alexandar Nikolov Nikolov, PhD

Department of Ancient History, Thracology and Medieval History

Faculty of History, University of Sofia "St. Kliment Ohridski"

on behalf of Chief Ass. Professor Maria Georgieva Baramova, PhD

Professional field: 2.2 History and Archaeology (Modern History of the Balkans: Central Europe and the Balkans, 16th-18th centuries)

advertised in DV52/02.07.2019.

**1. Procedure Information:**

The Associate Professorship competition was announced for the needs of the Faculty of History, Sofia University "St. Kliment Ohridski", Department of History of Byzantium and Balkan Peoples. The only applicant for the position is Chief Ass. Prof. Maria Georgieva Baramova. The documents submitted by her meet the requirements of the ZRASRB and in essence provide an opportunity to evaluate his scientific achievements and research and teaching activities. The scientific measurement indicators of the candidate fully correspond to the minimal national legal requirements in all four groups of indicators.

**2. Information for the applicant:**

**Educational and Professional Record:**

Maria Baramova graduated from the Faculty of History at Sofia University "St. Kliment Ohridski" with a Master's Degree in History in 2000. I had the pleasure of being her teacher in general history of the Middle Ages during this period and I can testify that she was one of the leading students in her graduation class.

Her upward development as a specialist continues in the coming years. She has worked consistently as a historical consultant with the Bulgarian National Television, a part-time assistant in the New Balkan History at South-West University "Neofit Rilski" and eventually as a lecturer in New Balkan History at the University of Sofia "St. Kliment Ohridski", Department of History of Byzantium and the Balkan Peoples since 2008, currently holding the position of Chief Assistant. In 2012, Maria Baramova defended her doctoral thesis on the topic: "Danube in European-Ottoman relations, 1396-1566 AD. Geopolitical, strategic and military aspects".

In the meantime, Dr. Baramova has consistently specialized at various leading university centers in Germany and Austria, with close contacts with the Institute for European History in Mainz, Germany and the University of Vienna. In the period 2011-2012, she also holds the position of "research associate" at the Mainz Institute, as well as a researcher within a scientific project.

Dr. Baramova is a member of 6 international scientific organizations and participates in the editorial board of two distinguished scientific publications. Her design and research activities are impressive, despite her relatively short scientific career. Dr. Baramova is fluent in addition to his native Bulgarian, as well as German, English and Russian, possessing considerable administrative and technical skills. All told so far that her diverse and rich scientific and project activity relies on serious professional skills and efforts.

**Description of the applicant's scientific work, teaching and project activity:**

According to the requirements of the competition, Dr. Barumova has submitted a list of all her publications as well as a separate list of publications that participate in the competition for the academic position "Associate Professor". Before turning to the second list and its publications, I would like to point out that the list of Dr. Baramova's entire scientific output is also impressive.

Two monographs are listed here - one based on her doctoral dissertation and the habilitation work with which she participates in the competition. In addition, Dr. Baramova has presented a co-authored textbook and 25 scientific articles, 13 of which are in English and German and have been published in periodicals of considerable prestige. She is also editor of 9 scientific collections of essays.

The second list contains 2 monographs, 12 scientific publications, 4 scientific collections, of which she is the compiler and editor and one textbook, co-authored with Prof. Hristo Matanov and Dr. Vladimir Stanev, that Dr. Baramova presented for the competition. We will pay special attention to them.

First of all, this is the habilitation monograph work "Translating Power: The Peace Agreement between the Habsburgs and the Sublime Porte, 1547-1747 AD", Sofia, 2019. As Dr. Baramova notes in the book's preface, the monograph is to a great extent the fruit of her participation in a large-scale international project, inspired also by the comparatively new strand in Historical Science Translation Studies, as her dissertation is related to another established but also current strand in Historical Studies, Frontier Studies.

Again, the focus of her interest is Ottoman-Austrian relations, which largely determine the situation in Central and Southeastern Europe. This time, however, the focus is on diplomacy, the language of diplomacy and the negotiation of peace and the establishment of a status quo, which will survive to some degree until the Treaty of Berlin of 1878, when the Ottoman presence in the Danube region will be limited to formal Ottoman suzerainty over The Principality of Bulgaria

But it is precisely the additions of 1747 to the conditions of the Belgrade Peace of 1739 that put an end to the phenomenon known as "Turkish Fear", which has excited the minds of Europeans perhaps since the defeat of King Sigismund's crusade at Nikopol in 1396 . This convention imposes "symmetry in the translational process" and forces the Sublime Porte to practically abandon its expansionist doctrine, at least in the Central European direction.

Dr. Baramova offers us a perfect analysis of the complex military-diplomatic contacts between the Christian forces and the Ottoman Empire, conducted through the prism of peace negotiation, demonstrating her skills for modern analysis, in line with the latest trends in historical knowledge, at the same time fully possessing fundamental knowledge of facts as well as first-hand handling of the original source material.

Of course, we should also pay attention to her earlier monograph, "Europe, the Danube and the Ottomans, 1396-1541," which, as we noted, was written on the basis of her dissertation and is in fact a kind of background to the problems that Dr. Baramova addresses in her habilitation work.

It should be noted here that this first monograph of the candidate was also accepted with great interest by those who are tempted in the problems of Austrian-Ottoman relations, not only in Bulgaria, but also among a wider circle of researchers, organized in relevant scientific networks, of which Dr. Baramova is a respected member.

As already mentioned, the central theme in this monograph is the Danube as a border between the Christian and Islamic worlds and its protagonists in the given period - the Habsburg Empire and the Ottoman Empire. Here again, the excellent knowledge of contemporary historiographical schools on the issue of "borders" is impressive, as well as various additional aspects of this problem, related to geostrategy, geopolitics, and even geographic and environmental aspects of this type of research.

Dr. Baramova's other publications for participation in the competition include 8 articles in English and German and 5 publications in Bulgarian. They are again devoted to the issues central for the applicant's scientific interests. Here we find analyzes of the peace treaties between the Ottoman Empire and Austria, the clarification of various diplomatic combinations that relate not only to Austro-Ottoman relations, but also to the pan-European framework of these relations, presented through the focus of the Thirty Years War, Austro-French relations, et cetera.

Issues related to information about Bulgarians and Bulgaria in the German press from the period, defining the boundaries between the two empires, issues of trade relations and many other topics that complement the central issues of diplomatic relations and "translation" are also discussed. We should also add here already noted contributions of Dr. Baramova as a compiler of scientific collections and co-author of a study book on the subject, which is leading motive in her scientific interests.

The enclosed reference to the noted citations has enviable quantitative and qualitative indicators, namely 120 citations, including also leading databases such as Scopus and Web of Science. All of the above testifies to high-quality and high-volume scientific production, which fully meets the requirements for holding the academic position of Associate Professor.

We should note the numerous courses taught by her in Bachelor's and Master's programs at the Faculty of History, including several courses in English. Since 2008, Dr. Baramova has participated in the organization of 8 international conferences, has supervised 4 master's and numerous bachelor's theses and participated in the preparation and holding of eighth seminars, summer schools and workshops for students, doctoral students and postdoctoral students. Her project activity to European programs such as the COST program, the European Operational Programs, as well as the projects of the University Humanities Project "Alma Mater", NSF and others is impressive. Two independent scientific projects should be added here as well.

All this activity is perfectly represented in the information provided by the applicant, which is perfectly organized.

**3. Conclusion:**

The teaching, research and project activity of Chief Assistant Professor Maria Georgieva Baramova fully comply with the requirements for holding the academic position of "Associate Professor" according to the requirements of the Law for the Development of the Academic Staff in the Republic of Bulgaria and the Regulations for its implementation. Based on this circumstance, I have the pleasure of proposing to the Honorable Committee to award the academic position of Associate Professor, Prof. Field: 2.2. History and Archeology (New Balkan History) to Chief Ass. Prof. Maria Georgieva Baramova, PhD and wish the candidate further professional success.

09.09. 2019 Signature:

Sofia /Prof. Alexandar Nikolov, PhD/